recursal/SuperWikiNEXT-32B huggingface dataset:
**«Հանճարեղ հայրիկ»**` (անգլ.՝ Father of Invention) ֆիլմ, որը նկարահանվել է ռեժիսոր Տրենտ Կուպերի կողմից` Կեվին Սպեյսի (անգլ.՝ Kevin Spacey) մասնակցությամբ։

Համաշխարհային պրեմիերան կայացել է 2010 թվականի փետրվարի 15ին Բեռլինի կինոֆեստիվալում։

Ռուսական վարձույթում ֆիլմը հայտնվել է 2011 թվականի նոյեմբերի 3ին։

Սյուժե
------

Ձեռնարկատեր Ռոբերտ Ակսելը թողարկում է մի շարք ապրանքներ, որոնք մեծ պահանջարկ ունեն` օգտագործելով տարբեր մարդկանց հայտնագործությունները, որի պատճառելով էլ դառնում է հարուստ և հայտնի։

Մի անգամ իր հայտնագործություններից մեկը հաշմանդամ է դարձնում հազարավոր գնորդների և նա ութ տարով հայտնվում է բանտում։

Ազատվելով Ակսելը ուզում է վերականգնել իր բիզնես-կայսրությունը, բայց դրանից առավել նա ցանկանում է կարգի բերել հարաբերությունները 22-ամյա աղջկա (Կամիլլա Բել) և նախկին կնոջ (Վիրջինիա Մեդսեն) հետ։

Դերերում
--------

| Դերեր |
| --- |
| Դերասաններ |
| --- |
| Կեվին Սպեյսի | Ռոբերտ Ակսել |
| Կամիլլա Բելլ | Կլեր Ակսել |
| Ջոն Ստեյմոս | Ստիվեն «Ստիվ» Լեսլի Տուրմոնդ |
| Ջոննի Նոսկվիլլ | Տրոյ |
| Միքայել Ռոզենբաում | Էդդի |
| Խեզեր Գրեմ | Ֆիբի |
| Աննա Անսիմովա | Դոննա |
| Վիրջինիա Մեդսեն | Ռոբերտ Ակսելի կինը |
| Կռեյգ Ռոբինսոն | Ջերի |
| Ջեկ Մակգի | հերթապահ սպա |
| Ռոդա Գրիֆֆիս | Պեննի Կեմպ |

Հետաքրքիր փաստեր
----------------

Ֆիլմի գործող դերասանները երկուսն են` Միքայել Ռոզենբաումը և Կեվին Սպեյսին, ովքեր «Սմոլվիլի գաղտնիքը» և «Սուպերմենի վերադարձը» ֆիլմերում խաղացել են Սուպերմենի ոխերիմ թշնամի` Լեքս Լյուտորի դերը։

Ծանոթագրություններ
------------------

1. 1 2 3 4
2. ↑  «Արխիվացված պատճենը». Արխիվացված է օրիգինալից 2015 թ․ սեպտեմբերի 13-ին. Վերցված է 2017 թ․ փետրվարի 11-ին.
3. ↑

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
**Լագրանժի չորս քառակուսիների գումարի մասին թեորեմը** պնդում է, որ

|  |
| --- |
| 

**Ցանկացած բնական թիվ կարելի ներկայացնել չորս ամբողջ թվերի քառակուսիների գումարի տեսքով:**
Ժոզեֆ Լուի Լագրանժ, 1770 |

Թեորեմի ապացույցը իրենից ներկայացնում է ալգորիթմ, որը թույլ է տալիս գտնել {\displaystyle N} թվի համար նման ներկայացման ձև {\displaystyle O(N^{2}log\_{2}{N})} թվաբանական գործողությամբ:

Թեորեմը հանդիսանում է Վարինգի խնդրի լուծումը {\displaystyle n=2} աստիճանի համար։ Քանի որ այս տեսքի թվերը {\displaystyle 4^{m}(8n+7),\;m,\;n=0,\;1,\;2,\;\ldots } չեն կարող ներկայացվել երեք քառակուսիների գումարով, ապա Լագրանժի թեորեմը տալիս է Հարդիի ֆունկցիայի երկու արժեքներից մեկը {\displaystyle G(2)=4}:

Օրինակներ
---------

{\displaystyle {\begin{aligned}3&=1^{2}+1^{2}+1^{2}+0^{2}\\31&=5^{2}+2^{2}+1^{2}+1^{2}\\310&=17^{2}+4^{2}+2^{2}+1^{2}.\end{aligned}}}

Պատմություն
-----------

Թեորեմի պնդումն առաջին անգամ հայտնվել է Դիոֆանտի *Թվաբանության* մեջ, որը թարգմանվել էր լատիներեն Բաշեի կողմից 1621 թվականին։ Թեորեմի համար կարևոր լեմման այն մասին, որ չորս քառակուսիների գումարի արտադրյալը դա չորս քառակուսիների գումարն է ապացուցել է Էյլերը, ով մոտ էր հենց թեորեմի ապացույցին շատ բաներ է արել հատուկ Լագրանժի համար։ Սակայն Լագրանժը Էյլերից առաջ անցավ և ապացուցեց թեորեմը 1770 թվականին։

Ծանոթագրություններ
------------------

1. ↑  Գիրք Տիխոմիրով Վ. Մ. Գլուխ 4. Լագրանժը և իր չորս քառակուսիների մասին թեորեմը Արխիվացված 2016-03-04 Wayback Machine, Անցյալի մեծն մաթեմատիկոսները և նրանց թեորեմները, 2003
2. 1 2  Մաթեմատիկայի ժամանակակից խնդիրներ, 2008
**Ռուդո Մորից** (սլովակ.՝ *Rudo Moric*; մարտի 27, 1921(1921-03-27), Սուչանի, Մարտին, Ժիլինայի շրջան - նոյեմբերի 26, 1985(1985-11-26), Բրատիսլավա, Սլովակիայի Սոցիալիստական Հանրապետություն, Չեխոսլովակիայի Սոցիալիստական Հանրապետություն), սլովակ արձակագիր, հրապարակախոս, մանկագիր, մանկավարժ, խմբագիր։

Կենսագրությունը
---------------

Նախնական կրթությունն ստացել է հայրենի գյուղում, այնուհետև սովորել է Տրնավայի համալսարանի փիլիսոփայության ֆակուլտետում։ 1939-1944 թթ.-ին՝ Սլովակիայի անկախության շրջանում, աշխատել է որպես ուսուցիչ։ 1946-1948 թթ.-ին հրատարակել է «Okienko Záhoria» մանկական ամսագիրը։ 1959 թվականին դարձել է «Mladé letá» հրատարակչության խմբագիրը։ 1964 թվականից ղեկավարել է Սլովակյան գրական հիմնադրամը։

Ստեղծագործությունը
------------------

Գրել սկսել է անմիջապես Երկրորդ համաշխարհային պատերազմից հետո։ Աշխատակցել է մանկական և մանկավարժական պարբերականներին։ Գրել է «Teraz ho súdia nepriatelia» վեպը։

Ռուդո Մորիցը հայերեն
--------------------

* Վարպետ Նաղաշի ձիուկը (հեքիաթ-վիպակ), Ե. «Սովետական գրող», 1983, 30 էջ։ Սլովակերենից թարգմ.՝ Հովհաննես Հարությունյան։ Նկարիչ՝ Ռուբեն Գրիգորյան։

Ծանոթագրություններ
------------------

1. 1 2 3 4

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNF: 12888148p · GND: 1037847229 · ISNI: 0000000108825902 · LCCN: n88635378 · NKC: jo20000074109 · NLG: 98217 · NTA: 070376751 · NUKAT: n2008045451 · VIAF: 27565344 · WorldCat VIAF: 27565344 |

 |

 |
*Վիքիպեդիայում կան հոդվածներ Լևոնյան ազգանունով այլ մարդկանց մասին։*

**Նորիկ Համազասպի Լևոնյան** (հոկտեմբերի 5, 1947(1947-10-05), Բաղդադ, Իրաքի թագավորություն), հայ բանաստեղծ, թարգմանիչ։ Հայաստանի Գրողների միության անդամ (1984)։

Կենսագրություն
--------------

Նորիկ Լևոնյանը ծնվել է 1947 թվականին, Բաղդադում։ Սովորել է Բեյրութի առևտրի և լեզուների տեխնիկումում։ 1971 թվականին հայրենադարձել է և հաստատվել Էջմիածնում։ Լևոնյանի ստեղծագործությունները, արաբերենից կատարած թարգմանությունները պարբերաբար տպագրվել են գրական հանդեսներում, հեռարձակվել ռադիոյով, ներկայացվել են «Կարդում է թարգմանիչը» հեռուստատեսային հաղորդաշարով։

Երկեր
-----

* «Փորագրություններ աշնան պատերին» (1981)
* «Երգեր ձմռան դարպասի մոտ» (1986)
* «Խոսքեր դատարկ դահլիճում» (1994)

ԹԱՐԳՄԱՆՈՒԹՅՈՒՆՆԵՐ

* Մահմուդ Դարվիշ, «Թռչունները մեռնում են Գալիլիայում» (1989)

Մրցանակներ
----------

* Ռուբեն Սևակի անվան մրցանակ, 1995
* ՀԳՄ «Գրական վաստակի համար» մեդալ 2007

Ծանոթագրություններ
------------------

1. ↑  «Նորիկ Լևոնյանի կենսագրությունը avproduction.am կայքում». Արխիվացված է օրիգինալից 2021 թ․ մարտի 7-ին. Վերցված է 2018 թ․ փետրվարի 19-ին.
2. ↑  Խոսքեր դատարկ դահլիճում
**Յոնաս Լինյաուսկաս** (լիտ.՝ Jonas Liniauskas, 12 փետրվարի, 1955, Պաբրադե, Շվենչյոնիսի շրջան), լիտվացի բանաստեղծ, մանուկների համար գրքերի հեղինակ։ Լիտվայի գրողների միության նախագահն է (2002 թվականից) և Լիտվայի ռադիոյի ու հեռուստատեսության հանձնաժողովի նախագահը (2003 թվականից)։

Կենսագրություն
--------------

Յոնաս Լինյաուսկասը ծնվել է 1955 թվականի փետրվարի 12-ին Պաբրադեում։ Միջնակարգ դպրոցն ավարտել է Կրետինգայում (1973)։ 1973-1975 թվականներին սովորել է Վիլնյուսի համալսարանի բանասիրական ֆակուլտետում։

1975 թվականից որպես ծրագրավորող ու տնտեսագետ աշխատել է կապի համակարգում։ 1984 թվականից Լիտվայի լուսանկարիչների միությունում աշխատել է որպես ավագ տնտեսագետ ու նախագահի տեղակալ։

Աշխատել է «Կոմյունիմո տիեսա» (լիտ.՝ „Komjaunimo tiesa", «Կոմերիտական ճշմարտություն») և այլ պարբերականների խմբագրություններում։ 1989-1995 թվականներին «Լիտերատուրա իր մյանաս» (լիտ.՝ „Literatūra ir menas"; «Գրականություն և արվեստ») և «7 մյանո դենոս» (Կաղապար:Langi-, «Արվեստի 7 օրեր») շաբաթաթերթերի խմբագրություններում աշխատել է որպես պատասխանատու քարտուղար ու խմբագրի տեղակալ։

1995 թվականին Յոնաս Լինյաուսական ընտրվել է Լիտվայի գրողների միության նախագահության քարտուղար։ 1998 թվականին նշանակվել է նախագահի տեղակալ։ 2002 թվականը դեկտեմբերի 13ից Լիտվայի գրողների միության նախագահն է։ Ընդգրկվել է Լիտվայի ռադիոյի և հեռուստատեսության հանձնաժողովի կազմում։ Լիտվայի ռադիոյի և հեռուստատեսության հանձնաժողովի նախագահն է (2003 թվականի հունվարից)։
Բնակվում է Վիլնյուսում։

Յոնաս Լինյաուսակասի բանաստեղծությունների առաջին գիրքը՝ «Անձրևի ճանապարհորդությունը» (լիտ.՝ „Lietaus kelionė"), լույս է տեսել 1982 թվականին։

Գրքեր
-----

* Lietaus kelionė։ eilėraščiai. Vilnius։ Vaga, 1982 (Pirmoji knyga)
* Alyvos prieš vėją։ eilėraščiai. Vilnius։ Vaga, 1986.
* Mieste։ eilėraščiai. Vilnius։ Vaga, 1991.
* Margučių pasaka։ eiliuota pasaka / kartu su Aušra Jonikaite. Vilnius։ Alna litera, 1992.
* Vandenų abėcėlė։ eilėraščiai vaikams. Vilnius։ Lietuvos rašytojų sąjungos leidykla, 1993; Vaga, 2003.
* Vilties daina / muzika Gintauto Abariaus, žodžiai Jono Liniausko, aranžuotė Leonido Abario. Vilnius։ M.K. Čiurlionio pianistų ir vargonininkų konkursas, 1997.
* Vienkiemis։ eilėraščiai. Vilnius։ Regnum, 1998.
* Vyrai ir klavyrai։ eilėraščiai ir dainelės su natomis vaikams / Jonas Liniauskas, Jarekas Cechanovičius. Vilnius։ Vaga, 1998.
* Oranžinis čiulptukas, arba Mano pirmas sandėris։ pasakos. Vilnius։ Vaga, 2002.
* Maža tamsa, arba Augimo nerimas։ pasakos. Vilnius։ Vaga, 2004.
* Žolės instinktas։ poezija. Vilnius։ Versus aureus, 2005.
* Voverės ir kitos būtybės։ eilėraščiai. Vilnius։ Lietuvos rašytojų sąjungos leidykla, 2007.

Ծանոթագրություններ
------------------

1. ↑  «Lietuvos radijo ir televizijos komisijos nariai». Արխիվացված է օրիգինալից 2009 թ․ մարտի 13-ին. Վերցված է 2015 թ․ ապրիլի 22-ին.

Արտաքին հղումներ
----------------

* Jonas Liniauskas Արխիվացված 2007-12-11 Wayback Machine
* Jonas Liniauskas(չաշխատող հղում)
**Հայսմավուրք** (4680), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4680 թվի տակ։ Ձեռագիրը գրվել է 1579 թվականին Թումայ, Բարսեղ, Յովտնէս Յակոբ գրիչի կողմից։ Ստացողը եղել է Յովհաննէսն։ Գրված է թղթի վրա, որը ունի 41x30 չափս։ Ձեռագիրը կազմված է 614 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կանաչ և կարմիր կտավ։ Հիշատակարաններ գրչի՝ <3ա, 93ա, 99ա, 220ա, 327ա, 484բ, 614ա և այլուր, կազմողի՝ 1ա, հետագայի՝ 3ա, 126բ և այլուր (1669թ.), 614ա (17-րդ դար) 327ա (1866թ.):

Բովանդակություն
---------------

P Արտագրել առանձին կետերով։

Ծանոթագրություններ
------------------

1. ↑
2. ↑  Հայկական ՍՍՌ Մինիստրների Սովետին առընթեր Մաշտոցի անվան հին ձեռագրերի ինստիտուտ «Մատենադարան», Ցուցակ ձեռագրաց Մաշտոցի անվան Մատենադարան, հ. Ա (խմբ. Լ. Խաչիկյան, Ա. Մնացականյան), Երևան, «Հայկական ՍՍՌ Գիտությունների Ակադեմիայի հրատարակչություն», 1965, էջ է1651 — 1636 էջ։
**Հայսմավուրք** (4693), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4693 թվի տակ։ Ձեռագիրը գրվել է 1648 թվականին Տէր Մարտիրոս գրչի Ստեփաննոս վարդապետ գրչի կողմից Սուրբ Գևորգում (Լիմ անապատ)։ Ստացողը եղել է Տէր Աբրահամը։ Կազմողները եղել են՝ Մեսրոպ վարդապետը, Թումայ երէցը և Թաթուլ մենակեացը։ Գրված է թղթի վրա, որը ունի 40x26 չափս։ Ձեռագիրը կազմված է 354 թերթից։ Գրված է երկսյուն, բոլորգրով։ Ունի տերունական 1, կիսախորան և լուսանցազարդ մանրանկարներ։ Կազմը՝ կաշեպատ տախակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 65բ, 225բ, 353բ, 354ա և այուր, հետագայի՝ 3ա, 354ա, 354բ (1671թ.), կնիք՝ 353բ (ենթադրաբար Մաղաք)։

Ծանոթագրություններ
------------------

1. ↑
2. ↑  Հայկական ՍՍՌ Մինիստրների Սովետին առընթեր Մաշտոցի անվան հին ձեռագրերի ինստիտուտ «Մատենադարան», Ցուցակ ձեռագրաց Մաշտոցի անվան Մատենադարան, հ. Ա (խմբ. Լ. Խաչիկյան, Ա. Մնացականյան), Երևան, «Հայկական ՍՍՌ Գիտությունների Ակադեմիայի հրատարակչություն», 1965, էջ 1264 — 1636 էջ։
**Հայսմավուրք** (4707), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4707 թվի տակ։ Ձեռագիրը գրվել է 1679 թվականին Գրիգոր գրչի Տէր Մարտիրոս Շահդալտեցի գրչի կողմից՝ Վանում։ Ծաղկողը եղել է Գրիգորը և Տէր Մարտիրոս Շահդալտեցին (օգնականը)։ Ստացողը եղել է Ղարիպ Սուսրաթցին և Ամիբզատը։ Կազմողը եղել է Մարտիրոսոը (գրիչ)։ Գրված է թղթի վրա, որն ունի 39x25 չափս։ Ձեռագիրը կազմված է 315 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 5ա, 105ա, 187ա, 285բ, 314ա և այլուր, հետագայի՝ 315բ (1779 թ.), 2բ, 5ա և այլուր (18-րդ դար), 30բ, 314ա (1906 թ.):

Ծանոթագրություններ
------------------

1. ↑
2. ↑  Հայկական ՍՍՌ Մինիստրների Սովետին առընթեր Մաշտոցի անվան հին ձեռագրերի ինստիտուտ «Մատենադարան», Ցուցակ ձեռագրաց Մաշտոցի անվան Մատենադարան, հ. Ա (խմբ. Լ. Խաչիկյան, Ա. Մնացականյան), Երևան, «Հայկական ՍՍՌ Գիտությունների Ակադեմիայի հրատարակչություն», 1965, էջ 1267 — 1636 էջ։
**Ճառընտիր** (1524), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1524 թվի տակ։ Ձեռագիրը գրվել է 1401 թվականին Ավետիս սարկավագ, Հովհաննես քահանա և Հովհաննես կրոնավոր գրիչների կողմից, Վարագում։ Ստացողները եղել են Հայրապետն ու Հովհաննեսը։ Պահպանակը ունի 2 էջ, գրված է թղթի վրա (տպագիր Մաշտոց)։ Կազմը՝ կաշեպատ տախտակ դրոշմազարդ, աստառը՝ ծաղկազարդ սպիտակ մետաքս։ Հիշատակարաններ՝ 429բ, 916բ, հետագայի՝ 12ա, 345բ, 620բ, 919բ, 620բ, 919բ, 920բ (1643 թվական)։

Բովանդակություն
---------------

Ճառք, Խրատք, Ներբողք (Ոսկեբերան, Յակ․ Տեառնեղբայր, Եփրեմ, Եպիփան, Գր․ Սքանչելագործ, Գր․ Աստուածաբան, Զաքարիա կթղ․, Պրոկղ, Պետ․ Սիւնեցի, Գր․ Նիւսացի, Եղիշէ, Եւսեբիոս, Աթանաս, Յակ․ Սրճեցի, Կիւրեղ Երուսաղէմացի, Պօղոս Տարօնացի, Սարգիս, Շնորհալի, Ներս․ Շնորհալի, Յովհ․ Մանդակունի, Վարդան, Թէոփիոլոս, Դաւիթ փիլիսոփայ)։

* Ի ս․ Գրոց մեկնութեան Տիրանոսի, Ոսկեբերանի, Զաքարիայի կթղ-ի, Եփրեմի և այլոց անյայտից։
* Ի պատմութեանց Եւսեբիոսի, Յովհ․ Մամիկոնեան, Մովս․ Խորենացւոյ։
* Թուղթ Պիղատոսի առ Տիբեր։
* Տեսիլք Սահակայ։
* Պատմութիւն գիւտից նշխարաց, Խաչի։
* Վարք, Վկայաբանութիւնք։

Ծանոթագրություններ
------------------

1. ↑  Հայկական ՍՍՌ Մինիստրների Սովետին առընթեր Մաշտոցի անվան հին ձեռագրերի ինստիտուտ «Մատենադարան», Ցուցակ ձեռագրաց Մաշտոցի անվան Մատենադարան, հ. Ա (խմբ. Լ. Խաչիկյան, Ա. Մնացականյան), Երևան, «Հայկական ՍՍՌ Գիտությունների Ակադեմիայի հրատարակչություն», 1965, էջ 574-575 — 1636 էջ։
**Ճառընտիր** (3771), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3771 թվի տակ։ Ձեռագիրը գրվել է 1358 թվականին Անտոն գրչի և Սերովբե քահանայի կողմից։ Ստացողները եղել են Կարապետ և Սերովբե քահանաները։ Գրված է թղթի վրա, որը ունի 34x23 չափս։ Ձեռագիրը կազմված է 620 թերթից։ Գրված է երկսյուն, բոլորագրով։ Կազմը՝ կաշեպատ տախտակ դրոշմազարդ։

Բովանդակություն
---------------

Ճառք (Եփրեմ, Եպիփան, Բարսեղ, Յովհ. Մանդակունի, Կիւրեղ Երուսաղէմացի, Թէոփիլոս, Եղիշէ, Ոսկեբերան, Յակ. Սրճեցի, Մովսէս Քերթողահայր, Նիկոգիմոս, Պանաալէոն)։ Ներբողևանք (Դաւիթ Անյաղթ, Աթանաս, Բարսեգ, Ներս. Շնորհալի)։ Յաւետարանաց Մեկնութեանց Ոսկեբերանի, Իզնատիոսի, Սերիանոսի։ Յեկեղեցական Պատմութեանց Եւսերիոսի, Սոկրատայ։ Ի Պատմութենէ Ագաթանգեղոսի։ Պատճառին Գէորգայ։ Գործք Պետրոսի և Պօդոսի։ Ի Գրոց Ա Թագաըորութեանցն։ Վարք և Վկայաբանութիւնք։ Գիւտ խաչի։

Ծանոթագրություններ
------------------

1. ↑
2. ↑  Հայկական ՍՍՌ Մինիստրների Սովետին առընթեր Մաշտոցի անվան հին ձեռագրերի ինստիտուտ «Մատենադարան», Ցուցակ ձեռագրաց Մաշտոցի անվան Մատենադարան, հ. Ա (խմբ. Լ. Խաչիկյան, Ա. Մնացականյան), Երևան, «Հայկական ՍՍՌ Գիտությունների Ակադեմիայի հրատարակչություն», 1965, էջ էջը — 1636 էջ։
*Մաշտոց'* (5195), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5195 թվի տակ։ Ձեռագիրը գրվել է 1552 թվականին Իգնատիոս աբեղա գրչի կողմից, Վարդան Զորավարի վանք Մոկքում։ Ստացողը եղել է Հովհաննես աբեղան։ Գրված է թղթի վրա, որը ունի 18x14 չափս։ Ձեռագիրը կազմված է 258 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, արծաթյա 1 խաչով։ Հիշատակարաններ գրչի՝ 49բ, 98բ, 193ա,256բ, 259բ հետագայի՝ 3բ (1585 թ.), 249բ (1646 թ.), 26բ, 112բ (17-րդ դար), 260բ (1887 թ.):

Բովանդակություն
---------------

* Նաև՝ Սիմէովնի Ապարանցւոյ Ողբ վասն գրաւման Թաւրիզ (չափ. 1585 թ.), Տաղ՝ Սուտ է կենաքս այս անցաւոր։

Ծանոթագրություններ
------------------

1. ↑  Հայկական ՍՍՌ Մինիստրների Սովետին առընթեր Մաշտոցի անվան հին ձեռագրերի ինստիտուտ «Մատենադարան», Ցուցակ ձեռագրաց Մաշտոցի անվան Մատենադարանի, հ. Բ (խմբ. Լ. Խաչիկյան, Ա. Մնացականյան), Երևան, «Հայկական Գիտությունների Ակադեմիայի Հրատարակչություն», 1970, էջ 55 — 1552 էջ։
**Մատեան ողբերգութեան, Գրիգոր Նարեկացի** (4989), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4989 թվի տակ։ Ձեռագիրը գրվել է 1681 թվականին Ղազար Արզնեցի գրիչի կողմից Կտուցում։ Ստացողը եղել է Ղազար Արզնեցին։ Գրված է թղթի վրա, որը ունի 21x12 չափս։ Ձեռագիրը կազմված է 316 թերթից։ Գրված է միասյուն, բոլորգրով։ Ունի կիսախորան մանրանկարներ։ Կազմը՝ կաշեպատ տախտակ դրոշմազարդ, աստառը՝ դեղին և շերտազարդ մետաքս։ Հիշատակարաններ նախագաղափար՝ 311բ (17-րդ դար) [ենթադրաբար], գրչի՝ 311ա, 312ա, 316բ, հետագայի՝ 1ա (1756թ.):

Բովանդակություն
---------------

* նաև՝ Նորին Գովք Աստուածածնի։
* Խլաթեցւոյ Գովք Նարեկացւոյ։

Ծանոթագրություններ
------------------

1. ↑  Հայկական ՍՍՌ Մինիստրների Սովետին առընթեր Մաշտոցի անվան հին ձեռագրերի ինստիտուտ «Մատենադարան», Ցուցակ ձեռագրաց Մաշտոցի անվան Մատենադարան, հ. Ա (խմբ. Լ. Խաչիկյան, Ա. Մնացականյան), Երևան, «Հայկական ՍՍՌ Գիտությունների Ակադեմիայի հրատարակչություն», 1965, էջ 1329 — 1636 էջ։
**Ներսէս Լամբրոնացի, Մատենագրութիւնք** (2831), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2831 թվի տակ։ Ձեռագիրը գրվել է 1659 թվականին Մկրտիչ Լեհցի գրիչի կողմից Տաթևում։ Ստացողը եղել է Ներսեսն։ Գրված է թղթի վրա, որը ունի 22,7×17,4 չափս։ Ձեռագիրը կազմված է 387 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ։ Հիշատակարաններ գրչի՝ 45բ, 383ա և այլուր, հետագայի՝ 3բ (1773 թվական), 387ա (19-րդ դար), կնիք՝ 4ա (1766 թվական, Յովսեփ վարդապետ)։

Բովանդակություն
---------------

* Ատենաբանութիւն, Գլխակարգութիւն հոռոմոց, Խորհրդածութիւն, Մեկնութիւն պատարագի։

Ծանոթագրություններ
------------------

1. ↑  Հայկական ՍՍՌ Մինիստրների Սովետին առընթեր Մաշտոցի անվան հին ձեռագրերի ինստիտուտ «Մատենադարան», Ցուցակ ձեռագրաց Մաշտոցի անվան Մատենադարան, հ. Ա (խմբ. Լ. Խաչիկյան, Ա. Մնացականյան), Երևան, «Հայկական ՍՍՌ Գիտությունների Ակադեմիայի հրատարակչություն», 1965, էջ 884 — 1636 էջ։
**«247 աստիճան ֆարենհայթ»** (247 °F), ֆիլմի ռեժիսոր Լևան Բարխ, Վրաստան 2011 թվական։

Սյուժե
------

Չորս ընկերներով ուղևորվում են լճի մոտ գտնվող տունը, որպեսզի ուրախ անցկացնեն հանգստյան օրերը... Բայց հանգիստը վերածվում է իսկական մղձավանջի, երբ նրանցից երեքը հայտվում են տաք շոգեբաղնիքում։ Կանչում էին օգնություն, բայց անարդյունք։ Ջերմաստիճանը գնալով բարձրանում էր։ Յանը ստիպված կոտրում է պատուհանը։ Նրանք գտնվում էին կայունաջերմոցի ջերմաչափի հետնակողմում և որոշում են դրան ձերռք չտալ։ Դուրս գալու փորձի ժամանակ Յանը կարճ միացում է առաջացնում, հույս ունենալով, որ կանջատի տաքացուցիչը։ Դա չի հաջողվում։ Վազող շունը լսում է օգնության ձայները և վազում է Վեիդի մոտ, որպեսզի նրան բերի շոգեբաղնիքի մոտ, բայց նա չի հասկանում շանը, մտածելով, որ հրավառություն է։ Վերջապես Ռենեն որոշում է հանել կայունաջերմոցը։ Ջենը խանգարում էր նրան այդ իրականացնել, և Ռենեն ընկնում է։ Անսպասելիորեն Յանը սկսում է խելացնոր ծիծաղել և կոտրում է տաքացուցիչը։ Մի քանի վայրկյան հետո այն պայթում է, Յանին նետելով շոգեբաղնիքի անկյունը։ Դուռը բացվում է և դուրս է գալիս Ջենը։ Նա գնում է սառնարանի մոտ, վեցնում է ջրի շիշը ու ագահությամբ խմում է այն։ Հետո աղջիկը գնում է ննջասենյակ, նստում է մահճակալին և լսում է Ռենեի ձայները։ Այնուհետև նա գալիս է գիտակցության սաունայի անկյունում։ Դա ընդամենը տեսիլք էր թվում։ Նա ամբողջ ուժերով փորձում է փրկել Ռենեին։ Հետո աղջիկը կորցնում է գիտակցությունը։ Հետագայում երևում է պատճառը, թե ինչու էին ընկերները հայտնվել շոգեբաղնիքում։ Հաջորդ գործողությունը սկսվում է մի քանի րոպե հետո։ Գալիս է ոստիկանությունը և շտապ օգնությունը։ Ոստիկանությունը հարցաքննում է Վեիդին, իսկ բժիշկները Ջենին և Ռենեին տեղափոխում են հիվանդանոց։

Դերակատարներ
------------

| Դերասան | Կերպար |
| --- | --- |
| Սկաուտ Թեյլոր Կոմպտոն | *Ջեն* |
| Թրևիս Վան Վիկլ | *Յան* |
| Քրիստինա Ուլովա | *Ռենե* |
| Թեիլեռ Մեին | *Վեիդ* |
| Մայքլ Կապոն | *Մայքլ* |

Տես նաև
-------

* 451 աստիճան ըստ Ֆարենհայթի

Ծանոթագրություններ
------------------

1. ↑
2. 1 2 3  Internet Movie Database — 1990.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · FilmAffinity · Internet Movie Database |

 |
**«Կանցելմախեր »** (գերմ.՝ Katzelmacher), գերմանական ֆիլմ, որի ռեժիսորն է Ռայներ Վերներ Ֆասբինդերը։

Սյուժե
------

Ֆիլմի կենտրոնում ընկած է մյունխենյան արվարձանում ապրող թվով տասը երիտասարդ մարդկանց կյանքը։ Խմիչք, անկողին, բամբասանքներ․ սրանք են կազմում նրանց գոյության գլխավոր գրավականը։ Սակայն այդ ամենով հանդերձ զարմացնում է նրանց պրագմատիզմը։ Ռոզին անկողին է մտնում իր փեսացուի հետ միայն այն ժամանակ, երբ նրանից վերցնում է քսան մարկ գումար։ Էլիզաբեթը, հակառակ ամուսնու կամքին, իր տանը վարձակալական հիմունքներով տնվոր է պահում, որովհետև վերջինս բավականին խոշոր գումար է տալիս։ Մի անգամ քաղաքում հայտնվում է Հունաստանից եկած մի աշխատակից Յորգոս անունով։ Գունդան, ով չունի ոչ մի երկրպագու, հորինում է մի պատմություն, թե իբր Յորգոսը փորձել է իրեն բռնաբարել։ Խումբը այդ փաստը ընդունում է խիստ հետաքրքրվածությամբ և միան Մարիան չի հավատում ընկերուհու հեքիաթներին։ Ավելի հաճախ է նրա հայացքը սևեռվում հույնի կերպարին։ Նա զգում է, թե հունացին որքան միայնակ է իրեն զգում այս հյուսիսային ցուրտ երկրում։ Ու մի անգամ հրավիրում է նրան զբոսնելու տեղի փողոցներում։ Տղաները դաժանաբար ծեծում են Յորգոսին, սակայն Մարիան անսասան է մնում իր որոշումներում․ «Դու սիրիր ինձ։ Ես ուզում եմ ապրել քեզ հետ։ Դու կարող ես ինձ ոչինչ չասել։ Ինձ համար դա նույնիսկ լավ է»։ Նա գիտի, որ Յորգոսը կին և երկու երեխաներ ունի ու չի պատրաստվում իրեն տանել Հունաստան։

Դերերում
--------

| Դերասան | Դեր |
| --- | --- |
| Հաննա Շիգուլա | *Մարիա* |
| Լիլիթ Ունգերեր | *Հելգա* |
| Ռուդոլֆ Վալդեմար Բրեմ | *Պաուլ* |
| Իրմ Հերման | *Էլիզաբեթ* |
| Էլգա Սորբաս | *Ռոզի* |
| Դորիս Մատես | *Գունդա* |
| Պետեր Մոլանդ | *Պետեր* |
| Հանս Հիրշմյուլլեր | *Էրիխ* |
| Հարի Բեր | *Ֆրանց* |
| Հանես Գրոմբալ | *Կլաուս* |
| Ռայներ Վերներ Ֆասբինդեր | *Յորգոս* |

Ծանոթագրություններ
------------------

1. 1 2
2. ↑  Ֆիլմերի շվեդական շտեմարան (շվեդերեն) — Svenska Filminstitutet.
3. ↑  Freebase տվյալների վերբեռնում — Google.
4. ↑  filmportal.de — 2005.

Արտաքին հղումներ
----------------

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Filmportal · Internet Movie Database · Rotten Tomatoes |
|  |
| Չափորոշչային վերահսկողություն | GND: 4557111-9 · VIAF: 207945193 · WorldCat VIAF: 207945193 |

 |
**«Մարգարիտը թագի մեջ»** (լեհ.՝ Perła w koronie), լեհական դրամատիկական ֆիլմ, որը նկարահանել է ռեժիսոր Կազիմեժ Կուցը, 1972 թվականին։ Նույն թվականին այն ներկայացվել է Կաննի կինոփառատոնին։ Ֆիլմը լեհական կողմից ներկայացվել է նաև Օսկարի 45-րդ մրցանակաբաշխության Լավագույն օտարալեզու ֆիլմ անվանակարգին, սակայն մասնակցության հայտը մերժվել է։

Սյուժե
------

Ֆիլմի գործողությունները տեղի են ունենում 1934 թվականի օգոստոսին, Վերին Սիլեզիայի լեհական հատվածում։ Ֆիլմը պատմում է հորինված «Զիգմունտ» հանքում գործադուլի պատմության մասին։ Երիտասարդ հանքափոր Յասն ապրում է կնոջ ու երկու փոքրիկ տղաների հետ։ Մի անգամ նա իմանում է, որ որոշվել է հանքը փակել՝ այն ջրով հեղեղելու միջոցով։ Գործադուլ է սկսվում։ Ընտանիքներն օգնում են ցուցարարներին, չնայած նրան, որ հանքը շրջապատված է ոստիկանական ուժերով։ Կառավարությանն ուղղված դիմումներն առանց պատասխան են մնում, հանքի ղեկավարությունը դիմադրում է, ինչի արդյունքում հանքափորները դիմում են հացադուլի։ Ի պատասխան դրան՝ ոստիկանությունը բռնի ուժով ցրում է ցույցը։ Վճռական հանքափորները որոշում են շարունակել գործադուլը հողի տակ՝ չնայած հանքի փլման անխուսափելի վտանգին, ինչը նախատեսված էր նախնական պլանով։ Ի վերջո, ղեկավարությունն ու աշխատակիցները համաձայնության են գալիս, հանքափորները դուրս են գալիս ու վերադառնում են իրենց ընտանիքների մոտ։

Դերասանական կազմ
----------------

* Լյուցիա Կովոլիկ՝ Վիտկա
* Օլգերդ Լուկաշևիչ՝ Յաս
* Յան Էնգլերտ՝ Էրվին Մալինոկ
* Ֆրանցիշեկ Պեչկա՝ Խուբերտ Սերշա
* Եժի Ցնոտա՝ Ավգուստ Մոլ
* Բերնարդ Կրավչիկ՝ Ֆրանցիշեկ Բուլա
* Տադեուշ Մադեա՝ Օհման
* Հենրիկ Մարուշիկ՝ Ալոյզ Գրուդնեկ
* Մարիան Օպանիա՝ Ալբերտ
* Յեժի Սիվի՝ Միլենդա

Ծանոթագրություններ
------------------

1. 1 2 3
2. ↑
3. ↑  «Festival de Cannes: Pearl in the Crown». *festival-cannes.com*. Արխիվացված օրիգինալից 2012 թ․ սեպտեմբերի 25-ին. Վերցված է 2009 թ․ ապրիլի 14-ին.
4. ↑  Margaret Herrick Library, Academy of Motion Picture Arts and Sciences

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database |

 |
**«Աշխարհի ամենաերկար և անիմաստ ֆիլմը»** (անգլ.՝ The Longest Most Meaningless Movie in the World), 1968 թվականին նկարահանված «անդեգրաունդ» ժանրի անգլիական ֆիլմ, որի ռեժիսորը Թոնի Սքոթն է։ Ֆիլմը տարօրինակ է նրանով, որ բացարձակապես չունի սյուժետային գիծ և տևում է 48 ժամ։

Սյուժե
------

Այս ֆիլմի համար ոչ մի հատուկ նկարահանումներ տեղի չեն ունեցել։ Ժապավենը կազմված է գովազդային հատվածներից, ֆիլմերում տեղ չգտած կադրերից և այլ «կինեմատոգրաֆիական աղբից»։ Որոշ տեղերում, օրինակ, հանդիպում է անընդհատ կրկնվող (ավելի քան 30 րոպե) նույն գովազդային հոլովակը։ Երբեմն պատկերները շրջվում են գլխիվայր կամ սկսում շարժվել հակառակ։

Արտադրություն և ցուցադրություն
------------------------------

Էնթոնի Սքոթը ստեղծել է իր ֆիլմը  *Swiss Film Centre-ի* աջակցությամբ։ Առաջին հանրային դիտումը կայացել է 1968 թվականի ամռանը The New Arts Lab-ում (Դյուրի-լեյն, Լոնդոն)։ Դրանից հետո 1969 թվականին ժապավենը ցուցադրվեց *Cybervironment Plus* էքսպերիմենտալ արվեստի փառատոնին, իսկ 1970 թվականին հոկտեմբերին՝ Ֆրանսիական ֆիլմադարանում։

Հետաքրքիր փաստեր
----------------

Չնայած «Աշխարհի ամենաերկար...» անվանմանը՝ ներկա պահին այն չի զբաղեցնում առաջին տեղը ամենաերկար ֆիլմերի ցանկում.

* «Modern Times Forever» – Դանիա, 2011, 14 400 րոպե
* «Cinématon» – Ֆրանսիա, 1978-2010, 11 160 րոպե
* «Մատրյոշկա»– Գերմանիա, 2006, 5700 րոպե
* «Դեղ անքնության դեմ» – ԱՄՆ, 1987, 5220 րոպե
* «Աշխարհի ամենաերկար և անիմաստ ֆիլմը» – Մեծ Բրիտանիա, 1968, 2880 րոպե
* «Չորս աստղիկներ» – ԱՄՆ, 1967, 1500 րոպե

Ծանոթագրություններ
------------------

1. ↑  The Longest Most Meaningless Movie in the World (1970) - IMDb

Արտաքին հղումներ
----------------

* The Ten Longest Films Ever Made - America Fun Fact of the Day

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database |

 |
**Վինի Թուխը և Վագրը,**  մուլտիպիկացիոն ֆիլմ, հիմնված Վինի Թուխի մասին գրքերի վրա, գրված Ալան Ալեքսանդր Միլնի կողմից։ Այս մուլտֆիլմը երրորդ կարճամետրաժ ֆիլմն է Վինի Թուխի մասին, Ուոլթ Դիսնեյ ընկերություն թողարկմամբ։ 1975 թվականին նոմինացվելէ է «Օսկար»-ի «Լավագույն անիմացիոն կարճամետրաժ ֆիլմ» անվանակարգում։

Սյուժե
------

Թուխը գալիս է իր մտորումների վայրը։ Այստեղ նրա վրա է հարձակվում Վագրը, որն այնուհետև հարձակվում է Նապաստակի և Խոզուկի վրա։ Սա դառնում է նապաստակի վերջին կաթիլը։ Նա հրավիրում է ժողով և առաջարկում Վագրին տանել անտառում և հենց այդտեղ էլ կորցնել։ Հաջորդ օրը նրանք իրագործում են ծրագիրը։ Բայց այն բանից հետո, երբ Վագրը փախչում է, ընկերները մշտապես քայլում էին շրջապատում, բայց Նապաստակը հրաժարվում էր խոստովանել։ Թուխը առաջարկում է հետևյալը. քանի որ նրանք տուն են փնտրում, բայց փոս են գտնում, պետք է փնտրենփորձեն գտնել փոս, ապա կգտնեն տունը։ Նապաստակը այդ գաղափարը հիմար է համարում և հեռանում դեպի մառախուղը, որպեսզի գտնի փոսը, բայց մոլորվում է։ Խոզուկը և Վինին սպասում են նրան, բայց շատ ժամանակ է անցնում։ Թուխը որոշում է գնալ տուն, քանի որ զամյուղով մեղրը կանչում է նրա փորին։ Այս կերպ նրանց հաջողվում է դուրս գալ մառախուղից։ Այստեղ նրանց հանդիպում է Վագրը, որը հետո գնում է փնտրելու Նապաստակին։ Նապաստակը այդ ժամանակ վերջնականապես մոլորված էր և սկսել էր վախենալ պարզ ձայներից։ Բայց Վագրը նրան գտնում է (նա պնդում էր, որ «Վագրերըը երբեք չեն կորչում») և հանում նրան։

Դերերում
--------

* Ստերլիգն Հոլոուեյ - Վինի Թուխ
* Սեբաստյան Կեբոտ - պատմող
* Ջոն Ֆիդլեր- Խոզուկ
* Պոլ Վինչել- Վագր
* Ջունիուս Մետյուս - Նապսատակ
* Հալ Սմիթ - Բու
* Կլինտ Հովարդ -Ռու
* Ռալֆ Ռալտ- Իա- Իա
* Հովարդ Մորիս - Սուսլիկ
* Ջոն Ուելսմլի - Քրիստոֆեր Ռոբին

Ծանոթագրություններ
------------------

1. ↑  «The 47th Academy Awards (1975) Nominees and Winners». *oscars.org*. Վերցված է 2019 թ․ հունիսի 10-ին.

Արտաքին հղումներ
----------------

* «Винни-Пух, а с ним и Тигра!»(անգլ.) ֆիլմը Internet Movie Database կայքում
**«Ճիչ խավարում»**, (անգլ.՝ A Cry In The Dark), ավստրալիական գեղարվեստական ֆիլմ-դրամա նկարահանված 1988 թվականին։ Ռեժիսորն է Ֆրեդ Սկեպիսին։ Ֆիլմը նկարահանված է իրական փաստերի հիման վրա, որը տեղի է ունեցել Ավստրալիայում 1980-ական թվականներին։ Այդ իրադարձությունը լայն արձագանք գտավ․ ինչպես հետո պարզվեց Լինդա Չեմբեռլենն ու իր ամուսինը մեղադրվեցին ապացույցների կեղծման համար։ Ժապավենը ստացել է AACTA-ի վեց մրցանակ, առաջադրվել է Օսկարի և ստացել մրցանակ Կաննի կինոփառատոնում։

Սյուժե
------

Ֆիլմի գործողությունները տեղի են ունենում Ավստրալիայում։ Չեմբեռլենների ընտանիքն ուղևորվում է հանգստանալու բնության գրկում Ուլուրու շրջանում (Հյուսիսային տարածք)։ 1980 թվականի օգոստոսի 17-ի գիշերը ընտանիքի երկու ամսական աղջիկը՝ Ազարիան անհետանում է վրանից։ Վրանի հարակից տարածքում Լինդան նկատում է դինգո շանը, որը ինչ-որ մի բան է քարշ տվել։ Փնտրտուքը ոչ մի արդյունք չի տալիս։ Լինդա Չեմբեռլենի դեմ հարուցվում է քրեական գործ՝ սպանության կասկածանքով։ Փորձելով ապացուցել իր մեղքը, Լինդան հավաստիացրել է, որ աղջնակին վրանից քարշ է տալիս վայրի շունը՝ դինգոն, որը և սպանել է երեխային։

Գործը լայն տարածում է գտնում ԶԼՄ-ների շրջանում։ Տեղաբնակների մեծամասնությունը, տեսնելով ծնողների սառնարյուն վերաբերմունքը, սկսում են կասկածել հենց նրանց։ Չեմբեռլենների ընտանիքը պատկանում է «Յոթերորդ օրվա ադվենտիստների եկեղեցուն»։ Շշուկներ են տարածվում, որ ընտանիքի մայրը երեխային սպանել է ծիսակարգի ժամանակ։ Աշխարհահռչակ մի շարք փորձագետներ ապացույցներ են հավաքագրում, և վարկած են առաջ քաշում, թե Լինդան հնարավոր է, որ կտրել է երեխայի գլուխը մկրատով։ Գտնված հագուստի պատառիկների վրա հայտնաբերվում են արյուն և մատնահետքեր։ 1982 թվականի հոկտեմբերին Լինդա Չեմբեռլենին մեղավոր են ճանաչում և դատապարտում ցմահ ազատազրկման։ Մեղավոր են ճանաչում նաև Լինդայի ամուսնուն՝ Մայքլին հանացակից լինելու մեղադրանքով։

Երեք տարի անց այլ հանցագործության հետաքննության ժամանակ ոստիկանությունը հայտնաբերում է Ազալիայի հագուստի ևս մի ծվեն։ Կրկին նոր դատ է բացվում և պարզվուն են շատ սխալմունքներ, որոնք նախկինում չէին նկատվել։ Արդյունքում Լինդա Չեմբեռլենը բոլոր մեղադրանքներից ազատվում է և ճանաչվում անմեղ։ Ազարիա Չեմբեռլենի մահվան պաշտոնական պատճառ է հայտարարվում դինգո շան վարկածը։

Դերերում
--------

| Դերասան | Դեր |
| --- | --- |
| Մերիլ Սթրիփ | *Լինդա Չեմբեռլեն* |
| Սեմ Նիլ | *Մայքլ Չեմբեռլեն* |
| Բրյուս Մայլս | *փաստաբան Իեն Բարկեր* |
| Նիլ Ֆիտցպատրիկ | *փաստաբան Ջոն Ֆիլիպս* |
| Բադ Թինգվել | *դատավոր Ջեյմս Մյուրհեդ* |
| Մորի Ֆիլդս | *դատավոր Դենիս Բարիտ* |
| Նիկ Թեյթ | *դետեկտիվ Գրեմ Չերլվուդ* |
| Լյուիս Ֆիցջերալդ | *Ստյուարտ Թրիփլ* |
| Դորոթի Էլիփսոն | *Էվիս Մարչինսոն, Լինդայի մայրը* |
| Ստիվ Դոդ | *Նիպեր Ուինմատի* |

Ծանոթագրություններ
------------------

1. ↑  Lexicon of international films (գերմ.) — Zweitausendeins.
2. ↑
3. 1 2 3
4. 1 2 3
5. 1 2 3 4 5 6 7 8  ČSFD (չեխերեն) — 2001.
6. ↑
7. ↑  «Судебная ошибка: Дикая собака динго». Արխիվացված է օրիգինալից 2007 թ․ ապրիլի 4-ին. Վերցված է 2007 թ․ ապրիլի 4-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Rotten Tomatoes · AFI լիամետրաժ ֆիլմերի կատալոգ |
|  |
| Բառարաններ և հանրագիտարաններ | Բրիտանիկա |

 |
**«Մի անգամ կծվածը»** (անգլ.՝ Once Bitten), կատակերգական սարսափ ժանրի գեղարվեստական ֆիլմ։ Կարգախոսն է. «Համեղ կատակերգություն»։

Սյուժե
------

20-րդ դարի 80-ական թվականներն են։ Կոմսուհին (Լորեն Հաթթոն) դառնում է 400 տարեկան, սակայն նա ինչպես միշտ երիտասարդ տեսք ունի։ Դրա համար նա խմում է երիտասարդ կույս տղաների արյունը։ Հոլիվուդի գիշերային ակումբներից մեկում նա գտնում է «Ամերիկայի վերջին կույսին»՝ Մարկին (Ջիմ Քերրի)։ Կոմսուհին Մարկին հրավիրում է իր տուն։ Այդ գիշերվանից հետո Մարկը սկսում է թաքնվել և փախչել արևից, հագնվել սև և ուտել միսը արյունով։ Կոմսուհին պետք է ևս երկու անգամ խմի Մարկի արյունը մինչև Հելոուինը, սակայն Ռոբինը (Մարկի ընկերուհին) որոշում է օգնել նրան, որպեսզի նա «տղամարդ» դառնա, և նրա արյունը պետք չլինի կոմսուհուն։

Այդ ժամանակ կոմսուհին փախցնում է Ռոբինին։ Մարկն իր ընկերների հետ գնում է նրան փրկելու, բայց նրանց այնտեղ որոգայթ է սպասում։ Վամպիրները նստեցնում են Մարկին աթոռին, և կոմսուհին պատրաստվում է կծել նրան երրորդ անգամ։ Բայց Ռոբինը վերցնում է խաչը և փորձում է վանել կոմսուհուն։ Մարկի ընկերները վերցնում են ջահերը և սկսում են քշել վամպիրներին։ Բայց կոմսուհին մտադրված չէ պարտություն կրել։ Մարկին ընկերներին բռնում են։ Եվ կոմսուհին պատրաստվում է կծել Մարկին, բայց Մարկն էլ կույս չի լինում։ Կոմսուհին միանգամից ծերանում է, իսկ Մարկն ու Ռոբինը փակվում են գերեզմանում։

Դերերում
--------

* Լորեն Հաթթոն - *Կոմսուհի*
* Ջիմ Քերրի - *Մարկ Քենդալլ*
* Կարեն Քոփինս - *Ռոբին Պիրս*
* Քլիվոն Լիթթլ - *Սեբաստիան*
* Թոմաս Բալլատոր - *Ջեմի*
* Սքիփ Լեկի - *Ռաս*
* Ռիչարդ Շաալ - *Մարկի հայրը*
* Փեգգի Փոպ - *Մարկի մայրը*
* Ջեբ Ստյուարտ Ադամս - *Առաջին համաշխարհային պատերազմի ժամանակների վամպիր*
* Ժոզեֆ Բրաթսման - *վամպիր-կոնֆեդերատ*
* Ռոբին Քլեյն - *վամպիր-հիպի*

Ծանոթագրություններ
------------------

1. ↑  Lexicon of international films (գերմ.) — Zweitausendeins.
2. ↑
3. 1 2 3 4

Արտաքին հղումներ
----------------

* «Մի անգամ կծվածը»(անգլ.) ֆիլմը Internet Movie Database կայքում
* «Մի անգամ կծվածը»(անգլ.) Box Office Mojo կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Rotten Tomatoes · AFI լիամետրաժ ֆիլմերի կատալոգ |

 |
**Ինքը և իր կատուն** (ճապ.՝ 彼女と彼女の猫), Մակոտո Շինկայյի հինգ րոպեանոց OVA-ն։ «Իր աշխատանքում Մակոտո Շինկայը փորձել է թրթռուն ջերմությունը, մոտավոր շոշափվող լինելիության միայնությունը, նուրբ զգացմունքները վերափոխել պատկերների և ձայնի»։ Չորս սերիայից բաղկացած «Ամեն ինչ փոխվում է» խորագրով անիմե շարքը եթեր է հեռարձակվել 2016 թվականի մարտին, Ultra Super Anime Time-ի կազմում և OVA-յի ռիմեյքն է։ Հեռուստասերիալի մանգա-վերամշակման հեղինակը Ցուբասա Յամագուչին է։ Դրա մասին հայտարարվել է «Afternoon» ամսագրի էջերում, այն թողարկվել է 2016 թվականի փետրվարից մինչև մայիս։

Ստեղծում
--------

Մակոտո Շինկայն իր առաջին ֆիլմը ամբողջությամբ նկարել է տնային համակարգչով, Adobe Photoshop ծրագրով և ինքն էլ հնչյունավորել է կատվի դերը։ Նկարել է ձեռքով` օգտագործելով համակարգչային եռաչափ գրաֆիկա։ Ֆիլմի երաժշտությունը գրել է նրա ընկեր Թեմոնը։ Գրեթե ամբողջ անիմեում կանացի արտահայտությունները փոխարինվում են գրություններով, հնչունավորում արված է ընդամենը երկու ակնարկի դեպքում։

Սյուժե
------

Գործողությունները տեղի են ունենում ամբողջ տարվա ընթացքում։ Անձրևոտ մի օրը *Նա* փողոցում գտնում է Տյոբի անունով մի կատվի և բերում տուն։ Տյոբին սիրահարվում է իր տիրուհուն` նրա բարության ու գեղեցկության պատճառով։ Ամռանը Տոբին ընկերուհի է գտնում` Միմին։ Սա պատմություն է կատվի և իր տիրուհու հարաբերությունների մասին` կենդանու տեսանկյունից։

Կերպարների ցանկ
---------------

### Kanojo to Kanojo no Neko

**Տյոբի**

Սեյյու։ Մակոտո Շինկայ
**Միմի**

Սեյյու։ Միկո Սինոհարա
**Նա**

Սեյյու։ Միկո Սինոհարա
### Kanojo to Kanojo no Neko: Everything Flows

**Աղջիկ**

Սեյյու։ Կանա Խանաձավա
**Սև կատու**

Սեյյու։ Ասանումա Սինտարո

Թողարկում DVD ձևաչափով
----------------------

Սկզբնապես ֆիլմը թողարկվում էր CD ձևաչափով, որն ընդգրկում էր սաունդթրեքը։ Այնուհետև CD ձևաչափից անցում է կատարվել DVD ձևաչափի` որպես հեղինակի առաջին ստեղծագործություն հաջորդած` «Հեռավոր աստղի ձայնը» ֆիլմից առաջ։

Ծանոթագրություններ
------------------

1. ↑  The Movie Database(բազմ․) — 2008.
2. 1 2  «Они и её кот» (ռուսերեն). Արխիվացված օրիգինալից 2011 թ․ նոյեմբերի 11-ին. Վերցված է 2010 թ․ նոյեմբերի 6-ին.

Արտաքին հղումներ
----------------

* «Ինքը և իր կատուն» անիմեն Anime News Network կայքի հանրագիտարանում
* «Ինքը և իր կատուն» անիմեն AniDB տվյալների բազայում
* She and Her Cat -Everything Flows- (TV)
* She and Her Cat: Everything Flows

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AlloCiné · AniDB · Anime News Network · FilmAffinity · Internet Movie Database · Rotten Tomatoes |

 |
**Շարիս «Շար» Ջեկսոն** (անգլ.՝ Sharisse «Shar» Jackson, օգոստոսի 31, 1976(1976-08-31), Բոստոն, ԱՄՆ), ամերիկացի դերասանուհի, կինոռեժիսոր, երգչուհի և ռեփեր։

Կենսագրություն
--------------

### Վաղ տարիներ և կարիերա

Շարիս «Շար» Ջեկսոնը ծնվել է 1976 թվականի օգոստոսի 31-ին՝ ԱՄՆ Մասաչուսեթս նահանգի Բոստոն քաղաքում։

Շարը սկսել էր նկարահանվել ֆիլմերում 1993 թվականից։ Նաև կինոռեժիսոր է, երգչուհի և ռեփեր։

### Անձնական կյանք

1990 թվականից Շարը գտնվում էր քաղաքացիական ամուսնության մեջ։ Այդ հարաբերությունների ընթացքում Ջեկսոնը ունեցել է 2 երեխա։ Նրանք են որդի Դոննին (ծնվ. 1993 հոկտեմբեր) և դուստր Կեսսին (ծնվ. 1995 հունիս)։

1999-2004 թվականներին Ջեկսոնը հանդիպում էր երգիչ Քևին Ֆեդերլայնի հետ (ծնվ. 1978)։ Ֆեդերլայնից նա ունեցավ ևս 2 երեխա։ Նրանք են Կորրի Մեդիսսոն Ֆեդերլայնը և Քեյլեբ Մայքլ Ջեքսոն-Ֆեդերլայնը։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ · MusicBrainz · Rodovid |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | LCCN: no2011011052 · VIAF: 161208593 · WorldCat VIAF: 161208593 |

 |
**Կարլոս Աուգուստո Լեոն** (Carlos Augusto León, հոկտեմբերի 20, 1914(1914-10-20), Կարակաս, Վենեսուելա - մայիսի 13, 1997(1997-05-13), Կարակաս, Վենեսուելա), վենեսուելացի բանաստեղծ։

Կենսագրություն
--------------

1936 թվականին Վենեսուելայի կենտրոնական համալսարանը ֆիզիկայի և մաթեմատիկայի բնագավառում նրան շնորհում է դոկտորի կոչում։ Նաև Մանկավարժության ազգային ինստիտուտի կողմից որակվում է պատմության և աշխարհագրության դասախոս և հինգ տարի դասավանդում է Կարակասի Անդրես Բելլոյի անվան լիցեյում։ Կյանքի վերջին քսան տարում եղել է Վենեսուելայի կենտրոնական համալսարանի ժամանակակից գրականության պրոֆեսոր։ Կյանքի երկրորդ կեսում սկսում է գրել բանաստեղծություններ, ակտիվորեն զբաղվում է քաղաքականությամբ և իր աջակցությունն է հայտնում սոցիալապես անապահով խավերին։ Գեներալ Մարկոս Պերես Խիմենեսի դիկտատուրայի ժամանակ բանտարկվում է, ապա երկար ժամանակով աքսորվում։

Տպագրվել սկսել է 1930 թվականից։ Առաջին ժողովածուն՝ «Կենդանի քայլեր», լույս է տեսել 1940 թվականին։

Կարլոս Աուգուստո Լեոնը հայերեն
------------------------------

* Ես Լենինին եմ երգում։ «Գարուն», 1967, № 4, էջ 4-6։ Ռուսերենից թարգմանեց Հենրիկ Սևանը։

Ծանոթագրություններ
------------------

1. ↑

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNE: XX1066057 · GND: 1073617424 · ISNI: 0000000078222130 · LCCN: n81126283 · NTA: 182146553 · NUKAT: n2014061703 · SUDOC: 030305888 · VIAF: 27108564 · WorldCat VIAF: 27108564 |

 |

 |
**Լիբերատ Կարթագենացի** (լատին․՝ Liberatus Carthaginensis, I հազարամյակ - 6-րդ դար), կարթագենցի լատին եկեղեցական գործիչ, պատմաբան, և գրող։

Կենսագրություն
--------------

Եղել է Կարթագենյան եկեղեցու սարկավագ։ 535 թվականին ուղարկվել է Հռոմի Ագապետոս I պապի մոտ, որպես աֆրիկյան 217 եպիսկոպոսների ժողովի դեսպան։ Երեք գլուխների վեճի ժամանակ եղել է Հուստինիանոս Ա կայսեր վճռական հակառակորդը։ 550 թվականին ուղեկցել է եպիսկոպոս Ռեպարատուս Կարթագենացուն՝ Կոստանդնուպոլիս ուղևորվելու ժամանակ, կայսեր կողմից հրավիրված ժողովին մասնակցելու համար։ Աֆրիկյան մեծաթիվ հոգևոր ծառայողների պես, դատապարտել է Վիգիլիոս պապին, ով ճանաչել էր Հինգերորդ Տիեզերական ժողովի որոշումները։ 555-556 թվականների ընթացքում գրել է «Բրևիարի նեստորականների և եվտիքականների» (Breviarium causae Nestorianorum et Eutychianorum) երկը, որը իրենից ներկայացնում էր Նեստորի ժամանակներից մինչև Հինգերորդ ժողով եղած հերետիկոսների պատմությունը, որոնց դեմ էլ ուղղված է նրա գործը։ 5-րդ դարի իրադարձությունները նկարագրելիս հեղինակը հենվում է Սոկրատեսի, Սոզոմենի և Թեոդորետոս Կյուրացու աշխատանքների վրա, իսկ իր ժամանակների գործերը նկարագրում է, որպես ականատես, որը նրա աշխատանքը դարձնում է եկեղեցական պատմության կարևոր աղբյուր։

Աղբյուրներ
----------

* «Հայոց անձնանունների բառարան», Հրաչյա Աճառյան, 1942 թ. Հատոր 1, Ցուցակ 1, Էջ 16
* «Անծանօթ էջեր Մաշթոցի եւ նրա աշակերտների կեանքից», Նիկողայոս Ադոնց, «Հանդէս ամսօրեայ», 1925, թ. 5-6, էջ 198-202
**Լևոն Գևորգի Աճեմյան** (1888, Վան, Այգեստան - 1951, օգոստոսի 19, Երևան), հայ արձակագիր, խմբագիր, թարգմանիչ։

Նախնական կրթությունն ստացել է ծննդավայրում, ապա սովորել Կ. Պոլսի Կեդրոնական վարժարանում։ Մեծ եղեռնից հետո հաստատվել է Եգիպտոսում, ծավալել գրական-խմբագրական գործունեություն։ 1925-26 թթ. հրատարակել է «Եգիպտահայ տարեցոյցը»։ 1924 թվականին Ալեքսանդրիայում հիմնադրել է «Փունջ» մանկանկական հանդեսը, որի էջերում տպագրվել են հայ ականավոր գրողների, մասնավորապես Հովհաննես Թումանյանի և Ղազարոս Աղայանի մանկական ստեղծագործությունները, ինչպես նաև հայ մանկական գրականության այլ նմուշներ։ Կատարել է բազմաթիվ թարգմանություններ, որոնք լույս են տեսել իր հրատարակած և խմբագրած «Փունջ» պարբերականում։ 1947 թվականին ներգաղթել է Հայաստան, աշխատել Ալեքսանդր Մյասնիկյանի անվան հանրային գրադարանում։ Կազմել է հայոց լեզվի և պատմության դասագրքեր, որոնք արժանացել են մի քանի հրատարակության։

Օգտագործել է Ա. Էլան, Լ. Լ. Ա. Լաճ, Ճալ ծածկանունները։

Ծանոթագրություններ
------------------

1. ↑  Գառնիկ Ստեփանյան, Կենսագրական բառարան, հ. Ա, Ե.
«Հայաստան», 1973, էջ 76։
2. ↑  Բախտիար Հովակիմյան, Հայոց ծածկանունների բառարան, Ե. ԵՊՀ հրատ. 2005, էջ 555։
**Ինգա Ժոլուդե** (լատիշ․՝ Inga Žolude, օգոստոսի 9, 1984(1984-08-09), Ռիգա, Լատվիական ԽՍՀ, ԽՍՀՄ), լատվիացի արձակագիր։

Կենսագրություն
--------------

Ծնվել է Ռիգայում 1984 թվականին։ Սկսած 2002 թվականից՝ տպագրվում է մշակութային և գրական տարբեր հանդեսներում։ Նրա պատմվածքներն ընդգրկված են լատվիերեն և այլ լեզուներով՝ գերմաներեն, ֆրանսերեն, շվեդերեն, լեհերեն, հունգարերեն, չեխերեն, լիտվիերեն լույս տեսած անթոլոգիաներում։ 2008 թվականին լույս է տեսել նրա առաջին վեպը՝ «Տաք հող» վերնագրով, 2010 թվականին՝ «Հանգստություն Ադամի ծառին» պատմվածքների ժողովածուն, ուր մեկտեղված են 13 պատմվածք կյանքի ու մահվան մասին։ Ժողովածուն 2011 թվականին ստացել է Եվրամիության գրական մրցանակ։ 2012 թվականին լույս է տեսել «Կարմիր երեխաներ» վեպը, որն արժանացել է Լատվիայի գրողների միության և Ռայմոնդ Գերկենի սահմանած մրցանակի «Լավագույն ձեռագիր» անվանակարգում, «Արծաթյա թանաքաման» մրցանակին, 2012 թվականի «Դիենա» թերթի Տարվա մշակութային մրցանակին։ Ապրում է Ռիգայում։

Ինգա Աբելեն հայերեն
-------------------

* Հանգստություն Ադամի ծառին։ Լատվիայի ժամանակակից արձակ, Ե. «Անտարես», 2013, էջ 33-43։ Լատվիերենից թարգմ.՝ Նաիրա Խաչատրյան։

Ծանոթագրություններ
------------------

* Տեսաձայնային նյութեր Վիքիպահեստում

1. ↑
2. ↑  Լատվիայի ժամանակակից արձակ, Ե. «Անտարես», 2013, էջ 32։

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| GND: 1084168138 · ISNI: 0000000041093822 · LCCN: n2008085218 · LNB: 000117380 · NUKAT: n2018148704 · SUDOC: 262392232 · VIAF: 41322357 · WorldCat VIAF: 41322357 |

 |

 |
**Էյուբ Ջեբրայիլ օղլի Աբասով** (ադրբ.՝ Abbasov Əyyub Cəbrayıl oğlu; 1905 — դեկտեմբերի 18 1957), ադրբեջանցի պոետ և գրող։ Ադրբեջանի արվեստների վաստակավոր գործիչ (1954).

Կենսագրություն
--------------

Ծնվել է Ելիզավետպոլի նահանգի Զանգեզուրի գավառի Շաքի գյուղում քրիստոնյայի ընտանիքում։ Պատանեկության ժամանակ զբաղվում էր բատրակությամբ։ Ավարտել գյուղական դպրոցի երկու դասարանները։ Հետագայում սովորել է Նախիջևանի մանկավարժական տեխնիկումում, իսկ 1928-1932 թվականներին՝ Բաքվի մանկավարժական համալսարանում։ 1934 թվականին աշխատելել է «Կոմունիստ» թերթի խմբագրատանը, հետագայում մինչև 1937 թվականը Լենինգրադում (այժմ՝ Սանկտ Պետերբուրգ) հաճախել է թարգմանչական և խմբագրական դասերի։.

* 1937-1939 — «Ազերկնիգե» բաժնի վարիչ (ադրբ.՝ Azərnəşrdə)
* 1939-1941 — մշակույթի գծով ադրբեջանական ԽՍՀ-ի Նախարարների Խորհուրդի անդամ
* 1943-1947 — ադրբեջանական կոմունիստական կուսակցության Կենտկոմի անդամ
* 1947-1948 — Բաքվի թատերական դպրոցի տնօրեն
* 1949-1957 — դեռահասների և պատանիների գրքերի հրատարակչության բաժնի վարիչ։

Մահացել է 1957 թվականի դեկտեմբերի 18-ին Բաքվում։

Ստեղծագործություն
-----------------

Սկսել է տպագրվել 1932 թվականին հանրապետական թերթերում։ Իր բանաստեղծություններում խոսել է սոցիալիզմը կառուցողների հերոսական աշխատանքի մասին։ Նրա «Շոգենավը կարմիր դրոշի ներքո» (ադրբ.՝ Гырмызы байраглы кәми), 1953) նվիրված է հնդիկ ժողովրդի կյանքին և կեցությանը, Խորհրդային Միության Հնդկաստանին ցուցաբերած անշահախնդիր օգնությունը։ «Խոսք ճշմարտության մասին» (ադրբ.՝ «Гәһрәман ана»), 1953) պատմում է բրազիլացի Էլիզա Բրանկոի հերոսության մասին։.

Աբասովը «Զանգեզուր» (ադրբ.՝ Зәнҝәзур վեպում (ռուսերեն թարգմանվել է 1959 թվականին) նկարագրում է հայ և ադրբեջանցի ժողովրդի պայքարը Խորհրդային իշխանության համար։ Նա ունի մի քանի մանկական բանաստեղծություններ և պիեսներ։ Նրա պիեսներից մի քանիսը ներկայացվել են Ադրբեջանի պատանի հանդիսատեսի թատրոնում։ «Մելիք Մամեդ» (1943), «Գարնան երգը» 1949), «Ագիլ և Սերվինազ» (1958)։ Բացի դրանից նա թարգմանել է Սամուլ Մարշակի և Յունիան Տուվիմի ստեղծագործությունները։

Ծանոթագրություններ
------------------

1. 1 2  Эпистолярное наследие (ադրբ.)
2. 1 2 3 4  т.1, 1962
**Երվանդ Կոպելյան** (նոյեմբերի 10, 1923(1923-11-10), Կոստանդնուպոլիս - դեկտեմբերի 15, 2010(2010-12-15), Ստամբուլ, Թուրքիա), հայ արձակագիր, բանաստեղծ, թարգմանիչ։

Կենսագրություն
--------------

Ծնվել է Կ. Պոլսում։ Նախնական կրթությունն ստացել է Ռումելիհիսարի Թադեոսյան վարժարանում։ 1937 թվականին ավարտել է Էսայան վարժարանը։ Գրական առաջին փորձերը կատարել է 1947 թվականից՝ «Մարմարա» օրաթերթում տպագրելով պատմվածքներ։ Հետագայում բանաստեղծություններ, պատմվածքներ, քննադատական և այլ բնույթի հոդվածներ է տպագրել պոլսահայ գրեթե բոլոր պարբերականներում։ Եղել է վարիչ-խմբագիրը «Լույս» (1948-1950), «Դեպի լույս» (1950-1951) գրական շաբաթաթերթի։ Աշխատակցել է Բեյրութում լույս տեսնող «Այգ» օրաթերթին և Փարիզի «Լուսաղբյուրին»։ 1948 թվականին լույս է ընծայել իր բանաստեղծությունների ժողովածուն «Երանի թե» խորագրով։ Օգտագործել է *Ե. Նորենց, Մաքսուտ, Երանոսյան, Գայլ Վահան, Շահան Մելիք-Շահինյան, Անարժան դպիր, Աքլոր եղբայր, Դավիթ* ծածկանունները։

Հիմնել է «Կոպէլ» հրատարակչությունը և 1970 թվականին լույս ընծայած «Փարձանք» գրական-հասարակական-երգիծական շաբաթաթերթը, որը տպագրվել է 9 համար։

Աշխատակցել է «Երջանիկին Տարեգիրքը»-ին, «Ակօս»-ին, Փարիզի «Լուսաղբիւր»-ին, «Այսօր»-ին, «Ճառագայթ»-ին, «Ժպիտ» մանկապատանեկան ամսաթերթին։ Թարգմանել է Բորիս Պաստեռնակի, Ռ.Սթիվենսոնի, Հերբերտ Ուելսի, Չարլզ Դիքենսի, Լուիս Քերոլի, Ջոնաթան Սվիֆթի և այլոց ստեղծագործություններից։ Պաստեռնակի «Դոկտոր Ժիվագո»-ի նրա թարգմանությունը 1960-ականներին տպագրվել է «Մարամարա»-ում։ 1992 թվականին Անարժան Դպիր գրչանունով հրատարակել է «Եօթն օրը հեղ մը» քրոնիկները։ Օգտագործել է Ե. Նորենց, Մաքսուտ, Երանոսյան, Գայլ Վահան, Շահան Մելիք-Շահինյան, Անարժան դպիր, Աքլոր եղբայր, Դավիթ, Տիրացու ծածկանունները։

Պարգևներ
--------

* Հայ եկեղեցու «Սուրբ Սահակ-Սուրբ Մեսրոպ» շքանշան, 1998

Ժողովածուներ
------------

* «Երանի թե», 1948, բանաստեղծությունների ժողովածու
* «Խճանկարներ»,1968
* «Աշխարհի իններորդ հրաշալիքը», 1972
* «Երազ չունեցող մարդիկ», 1984
* «Մենք անունը «Հայ Ծաղիկ» դրինք», 1991
* «Հողով մկրտուածները», 1992
* «Կեանքի լուսանցքէն», 1998, 2003, պատմվածքների ժողովածուներ

Աղբյուրներ
----------

* Տեքստեր Վիքիդարանում

1. ↑  Գառնիկ Ստեփանյան (1981). *Կենսագրական բառարան, հատոր Բ*. Երևան: «Սովետական գրող». էջ էջ 122.

Արտաքին հղումներ
----------------

* Երվանդ Կոպելյանը գրապահարանում Արխիվացված 2020-07-02 Wayback Machine
* Երվանդ Կոպելյանը avproduction.am կայքում Արխիվացված 2022-01-25 Wayback Machine